b'\n_START_ARTICLE_\nNK Radnik Hrvatska Ti\xc5\xa1ina\n_START_SECTION_\nPovijest\n_START_PARAGRAPH_\nKlub je osnovan 1946. godine, iako se nogomet u Ti\xc5\xa1ini igrao i 1930-ih. Mato Ivki\xc4\x87 i Ivo Bari\xc5\xa1i\xc4\x87 isti\xc4\x8du se me\xc4\x91u osniva\xc4\x8dima kluba. Iz najstarijih vremena nema pisanih tragova, no bez obzira na to opravdano ga se mo\xc5\xbee uvrstitit me\xc4\x91u najstarije na \xc5\xa1ama\xc4\x8dkoj op\xc4\x87ini, pa i \xc5\xa1ire, u Posavini.  Najve\xc4\x87i prijeratni uspjesi Radnika su plasman u Zonsku ligu sjeveroisto\xc4\x8dne Bosne u sezonama 1961./62. kao prvaci Me\xc4\x91uop\xc4\x87inske lige. Staro igrali\xc5\xa1te klubu je u me\xc4\x91uvremenu oduzeto zbog \xc4\x8dega je svaka doma\xc4\x87a utakmica bila gostuju\xc4\x87a, jer je igrao u Bosanskom \xc5\xa0amcu. Zatim su im neki igra\xc4\x8di upu\xc4\x87eni u vojsku i tako oslabljeni Radnik nije mogao dugo izdr\xc5\xbeati taj rang natjecanja. Do 1978. igrali  su u tada\xc5\xa1njoj Meduop\xc4\x87inskoj (Podsaveznoj ligi). Stvaranjem Posavske lige postali su njen \xc4\x8dlan. 1978/79. ispali su iz Posavske lige u najni\xc5\xbei rang natjecanja. \xc4\x8cak su jedno vrijeme prestali radom.  No do\xc5\xa1li su trener Jozo Jela\xc4\x8devi\xc4\x87 i Ivo Bla\xc5\xa1ki\xc4\x87, uzdigli Radnik koji je ve\xc4\x87 1982/83. osvojio prvo mjesto u Op\xc4\x87inskoj ligi Bosanski \xc5\xa0amac i u\xc5\xa1ao u Posavsku ligu, a sljede\xc4\x87e, sezone 1983./84. bili su prvak Posavske lige. Ali, te godine preorganizirano je natjecanje na br\xc4\x8danskom savezu, pa je Radnik, pobijediv\xc5\xa1i Partizan iz Kostr\xc4\x8da (3:2) u Br\xc4\x8dkom, stekao status \xc4\x8dlana Zonske lige. U Zonskoj ligi MNS Br\xc4\x8dko igrali su do 1990. godine. Dotad stabilini liga\xc5\xa1i ispali su u Meduop\xc4\x87insku ligu. Ve\xc4\x87 ratne sljede\xc4\x87e sezone bili su \xc5\xa1esti. Krajem osamdesetih godina bio pobjednik Kupa na svojoj op\xc4\x87ini. Godine 1967. osvojili su i Kup Zadrugara, gdje su me\xc4\x91u najuspje\xc5\xa1nijim klubovima, pobjedom u finalu nad Grani\xc4\x8darom iz Brezova Polja (5:2)._NEWLINE_U sezoni 1995./96. Radnik je igrao u posavskoj skupini A Prve lige Herceg-Bosne i zauzeo pretposljednje sedmo mjesto. U sezoni 2007./08. ispadaju iz 1. \xc5\xbeupanijske lige P\xc5\xbd te se u istoj ligi natje\xc4\x8du do sezone 2012./13. nakon \xc4\x8dega dvije sezone pauziraju u natjecanjima. _NEWLINE_Trenuta\xc4\x8dno se natje\xc4\x8de u 2. \xc5\xbeupanijskoj ligi P\xc5\xbd._NEWLINE_Boja dresova je plava.'